pythainlp/thai_wikipedia_clean_20230101 huggingface dataset:
ในจักรวาลขยายดีซี กอแทมซิตีตั้งอยู่ในกอแทมเคาน์ตี, นิวเจอร์ซีย์ โดยเอกสารในเรื่อง"แบทแมน ปะทะ ซูเปอร์แมน แสงอรุณแห่งยุติธรรม"กล่าวว่าเมืองตั้งอยู่ในกอแทมเคาน์ตีและแฟ้มข้อมูลของอะแมนดา วอลเลอร์เกี่ยวกับเดดช็อตและฮาร์ลีย์ ควินน์จาก"ทีมพลีชีพ มหาวายร้าย"ได้เปิดเผยว่ากอแทมซิตีอยู่ในรัฐนิวเจอร์ซีย์ แซ็ก สไนเดอร์ยืนยันว่าเมโทรโพลิสและกอแทมซิตีมีความใกล้ชิดกันทางภูมิศาสตร์ โดยสำนักข่าวเดอะบอสตันโกลบได้เปรียบเทียบความใกล้ชิดกันของสองเมืองนี้ว่าเหมือนกับเจอร์ซีซิตี รัฐนิวเจอร์ซีย์และแมนแฮตตัน รัฐนิวยอร์ก
เพื่อที่จะสร้างกอแทมใน"แบทแมน ปะทะ ซูเปอร์แมน แสงอรุณแห่งยุติธรรม" ทีมสร้างสรรค์ได้ตัดสินใจเลือกองค์ประกอบจากเมืองต่าง ๆ มารวบรวมและสร้างขึ้นมาใหม่เพื่อประยุกต์สถาปัตยกรรมและโครงสร้างให้เข้ากับกอแทม โดยทีมงานได้นำภาพหลายพันภาพมาประมวลผลเพื่อสร้างส่วนต่าง ๆ ของเมือง
ในทีมนกผู้ล่าซึ่งเหตุการณ์เกิดขึ้นในกอแทม การถ่ายทำทั้งหมดเกิดขึ้นที่ลอสแอนเจลิส โดยเดิมทีนั้นจะถ่ายทำกันที่แอตแลนตาและซาวานนาห์ รัฐจอร์เจีย แต่เนื่องจากพวกเขาได้รับการลดหย่อนภาษีในแคลิฟอร์เนียจึงได้เปลี่ยนสถานที่ถ่ายทำ
"โจ๊กเกอร์" (2562).
ท็อดด์ ฟิลลิปส์ซึ่งเป็นผู้กำกับและโปรดิวเซอร์ของเรื่องได้นึกภาพกอแทมว่าเป็นแบบยุคเฟื่องฟูก่อนคริสต์ทศวรรษ 1980 ของนิวยอร์กหรือเปรียบกับเมืองศูนย์กลางทางตะวันออกเฉียงเหนือ และเมื่อถามถึงการเปลี่ยนแปลงภาพลักษณ์ของเมืองกับมาร์ก ฟรายด์เบิร์กซึ่งเป็นผู้ออกแบบงานสร้าง เขาได้กล่าวว่ากอแทมในฉบับนี้ได้หล่อหลอมตัวละครอาร์เธอร์ เฟล็ก ทำให้รับรู้ถึงความรุนแรงในเมืองแต่ยังคงไว้ซึ่งความเป็นไปได้ที่จะอาศัยอยู่ในเมืองแห่งนี้
"เดอะ แบทแมน".
ภาพยนตร์เดอะ แบทแมนของแมตต์ รีฟส์ได้เล่าเจาะลึกถึงมุมที่ไม่เคยเห็นของอาชญากรในกอแทมซืตีผ่านการเล่าเรื่องแบบฟิล์มนัวร์และเน้นที่ประเด็นการทุจริตที่ลุกลามในหน่วยงานและกรมตำรวจของเมือง โดยเรื่องนี้ใช้ลอนดอน, กลาสโกว์, ลิเวอร์พูลและชิคาโกเป็นสถานที่ถ่ายทำสำหรับฉากกอแทมซิตี ถึงแม้จะถ่ายทำในหลายสถานที่แต่แมตต์ รีฟส์นั้นได้จำลองแบบกอแทมมาจากนครนิวยอร์ก และในภาพยนตร์ยังปรากฏตึกสูงที่คล้ายกับตึกเอ็มไพร์สเตตอยู่ในกอแทมซิตีโดยมีป้ายที่เขียนว่า "กอแทมเอ็มไพร์" นอกจากนี้ยังมีสี่แยกการค้าที่พลุกพล่านซึ่งเรียกว่า "กอแทมสแควร์" ปรากฏในหลายฉากซึ่งมีลักษณะคล้ายกับไทม์สแควร์
กอแทมซิตีปรากฏอยู่ในหลายวิดีโอเกมรวมไปถึง "แบทแมน บีกินส์", "ดีซียูนิเวิร์สออนไลน์"และ"มอร์ทัลคอมแบตเวอร์ซัสดีซียูนิเวิร์ส" และยังปรากฏใน"" ซึ่งผู้เล่นสามารถต่อสู้ทั้งข้างนอกและข้างในคฤหาสน์เวย์น, ชั้นบนของตึกและข้างในตรอกได้ นอกจากนี้เกมอื่น ๆ ที่มีเมืองอยู่คือ "เลโก้ไดเมนชัน" และแฟรนไชส์เกมชุด"อาร์แคม"ของร็อกสเตดี
แบทแมน: อาร์แคม.
ใน' เริ่มเกมในฉากที่แบทแมนขับรถนำตัวโจ๊กเกอร์ไปยังอาร์แคมอะไซลัม โดยโจ๊กเกอร์ได้ขู่ว่าจะวางระเบิดทั่วกอแทม และใน' สลัมในกอแทมซิตีเก่าได้ถูกแปลงเป็นเมืองอาร์แคมโดยมีกำแพงคุกล้อมรอบซึ่งในส่วนนี้จะมีสถานที่สำคัญที่ถูกเล่าตลอดทั้งเรื่องได้แก่ ไอซ์เบิร์กเลานจ์ของเพนกวิน, โรงงานเอซเคมิคัลส์, โรงงานถลุงเหล็กไซโอนิส, อาคารเก่าของกรมตำรวจกอแทมซิตีและโรงภาพยนตร์โมนาร์ชซึ่งเป็นสถานที่ที่ครอบครัวเวย์นถูกฆาตกรรม ใน""จะเป็นเมืองที่อยู่ในยุคก่อนหน้ากว่าเกมอื่น ๆ ในชุด"อาร์แคม" นอกจากเกาะทางเหนือแล้ว ภาคนี้ยังให้ผู้เล่นได้สำรวจเกาะใหม่ทางใต้ที่เชื่อมกับเกาะเดิมด้วยสะพานไพโอเนียร์ส ขณะที่ใน เหตุการณ์เกิดขึ้นที่เซ็นทรัลกอแทมซิตีซึ่งใหญ่กว่ากอแทมเก่าห้าเท่า โดยในฉบับนวนิยายของแบทแมน: อาร์แคมไนท์ ได้เปิดเผยว่าตรอกไครม์ได้ถูกเปลี่ยนชื่อเป็นเวย์นเวย์
ฉาวปฑี
ฉาวปฑี (; Chhaupadi, ) เป็นรูปแบบของเรื่องต้องห้ามเกี่ยวกับสตรีมีประจำเดือน ซึ่งห้ามไม่ให้สตรีที่กำลังมีประจำเดือนเข้าร่วมในกิจกรรมธรรมดาทั่วไปของครอบครัว เนื่องจากถือว่ามีความ "ไม่บริสุทธิ์" ความเชื่อนี้มีปฏิบัติทั่วไปในประเทศเนปาลโดยอาจมีชื่อเรียกที่แตกต่างกันไปตามท้องถิ่น ขณะฉาวปฑี สตรีจะไม่สามารถเข้าบ้านได้และต้องไปอาศัยในเพิงวัวควาย หรือในที่อยู่อาศัยพิเศษที่สร้างขึ้น เรียกว่า กระท่อมประจำเดือน จนกว่าจะหมดประจำเดือน การคลอดบุตรในเนปาลก็จบลงที่ต้องขังตนเองในกระท่อมเช่นนี้เหมือนกัน นอกจากนี้ขณะมีประจำเดือน สตรียังห้ามมีปฏิสัมพันธ์กับคนในชุมชน รวมถึงยังห้ามเข้าร่วมกิจกรรมใด ๆ ของครอบครัว ชื่ออื่น ๆ ของฉาวปฑี เช่น ‘chhue’ หรือ ‘bahirhunu’ ในฑเฑลธูระ, ไพตาฑี และ ฑรจุละ, ‘chhaupadi’ ในอฉาม และ ‘chaukulla’ หรือ ‘chaukudi’ ในพัชฌัง
คำว่า "ฉาวปฑี" มีที่มาจากเนปาลตะวันตก ซึ่งมาจากความเชื่อว่าประจำเดือนทำให้บุคคลนั้นไม่บริสุทธิ์เป็นเวลาชั่วคราว ซึ่งมีที่มาจากตำนานว่าพระอินทร์สร้างประจำเดือนขึ้นมาเพื่อเป็นวิธีในการสาปแช่ง ในระบบความเชื่อนี้ สตรีมีประจำเดือนหากไปสัมผัสต้นพืชก็จะไม่มีพืชผลอีก, หากเธอดื่มนม วัวตัวนั้นก็จะไม่ให้นมอีก, หากเธออ่านหนังสือ เทวีแห่งการเรียนรู้ พระสรัสวตี จะพิโรธ และหากเธอแตะต้องตัวผู้ชาย ชายคนนั้นจะเจ็บป่วย
ถึงแม้จะไม่มีจำนวนชัดเจน แต่ทุก ๆ ปีมีสตรีและเด็กหญิงเสียชีวิตเพราะฉาวปฑี โดยเฉพาะในแถบตะวันตกของประเทศ การเสียชีวิตส่วนใหญ่เกี่ยวกับกระท่อมประจำเดือนที่พวกเธอต้องถูกกักตัวไว้ สาเหตุมีหลากหลาย ตั้งแต่ถูกสัตว์ทำร้าย ถูกงูพิษหรือตะขาบกัด ไปจนถึงการถูกสารพิษอื่น ๆ ในปัจจุบันมีความพยายามจากหลายภาคส่วนในการให้ความรู้และพยายามถอนความเชื่อเรื่องฉาวปฑี ศาลสูงสุดเนปาลได้ตรากฎหมายให้การทำฉาวปฑีเป็นสิ่งผิดกฎหมายในปี 2005
Chhaupadi
New Jeans (EP)
ทางกา
ทังกา, ทางกา หรือ ธง (อักษรโรมัน: thangka, thanka, tangka, tanka; ; ทิเบต: ཐང་ཀ་; เนปาล: पौभा) เป็นคำเรียกจิตรกรรมพุทธทิเบตที่ทำลงบนผ้าฝ้าย ผ้าไหม หรือ ผ้าเย็บประดับ โดยทั่วไปแสดงภาพทางพระพุทธศาสนาหรือภาพมณฑล โดยธรรมเนียมแล้วเก็บรักษาโดยการม้วนเก็บหากไม่ได้นำมาจัดแสดง ทังกามักใช้ในการประกอบพิธีหรือทำสมาธิ และทังกามีส่วนสำคัญมากค่อการใช้เพื่อสอนพุทธประวัติ, ชีวประวัติของลามะองค์สำคัญ, เทพเจ้า และพระโพธิสัตว์ หนึ่งในประเด็นที่นำมาเขียนภาพทังกาคือ ภาวจักร ซึ่งแทนคำสอนอภิธรรม ในปัจจุบันมีการผลิตทังกาจำนวนมากเพื่อใช้ประโยชน์ในทางการค้าขายและประดับตกแต่ง
ทังกาน่าจะพัฒนาขึ้นมาพร้อมกับจิตรกรรมฝาผนังในวัดทิเบต ซึ่งมีแนวโน้มที่จะอยู่รอดเป็นระยะเวลานานมากกว่า งานเขียนทิเบตบนผ้าที่เก่าแก่ที่สุดที่ค้นพบอยู่ที่ถ้ำโม่กาวในตุนหวง ในถ้ำที่เรียกว่า "ถ้ำพระสมุด" (Library Cave) เขียนด้วยรูปแบบศิลปะอย่างทิเบต บางส่วนมีอิทธิพลอย่างอินเดียปรากฏ และเป็นลักษณะที่ไม่ใช่แบบจีนฮั่น ถึงแม้จะไม่ทราบอายุชัดเจน แต่มีการปะมาณอายุชิ้นงานอยู่ที่ราว ค.ศ. 781–848 ตรงกับสมัยราชวงศ์ถัง
ทังกาบางชิ้นมีจารึกเขียนอยู่ด้านหลัง ระบุว่าเป็นภาพสำหรับทำสมาธิส่วนตัว ("thugs dam"; ทุกส์ดาม) ของพระเถระรูปสำคัญ ผู้สร้างสรรค์ทังกาส่วนใหญ่น่าจะเป็นพระสงฆ์ แต่ก็มีพบศิลปินที่เป็นฆราวาสเช่นกัน ตามธรรมเนียมแล้ว ผู้จ้างวานให้สร้างทังกาจะไม่จ่ายค่าจ้าง แต่จะตอบแทนด้วยลักษณะของ "ของขวัญ" มากกว่า ทังกา หรือ "ธง" แปลว่า "สิ่งที่สามารถม้วนออกมาได้" ใน ภาษาทิเบตแบบคลาสสิก ทังกาส่วนใหญ่มีมีลงชื่อผู้สร้าง และงานส่วนใหญ่ไม่เป็นที่ทราบว่าเป็นผลงานของใคร ในวงการสงฆ์ถือว่าการวาดทังกาเป็นความสำเร็จที่สำคัญสำหรับพระสงฆ์รูปหนึ่ง ๆ
Thangka
ทังกา
Tangka
ธังกา
เซ็ตไตเรียวอิกิ
เซ็ตไตเรียวอิกิ  ใช้ในการอ้างถึงผิวเปลือยที่เป็นช่องว่างระหว่างถุงเท้ายาวเหนือเข่าและกระโปรงสั้น หรือกางเกงขาสั้น ศัพท์นี้เป็นที่แพร่หลายครั้งแรกในฐานะสแลงของโอตากุที่ใช้บ่งบอกหนึ่งในคุณลักษณะของตัวละครโมเอะในอนิเมะและมังงะ แต่ในปัจจุบันมีการใช้ทั่วไปในประเทศญี่ปุ่น
อัตราส่วนในอุดมคติของ"เซ็ตไตเรียวอิกิ"สำหรับความยาวของกระโปรงสั้น, ส่วนเปลือยของต้นขา และถุงเท้ายาวเหนือเข่าอยู่ที่ 4:1:2.5 โดยมีความคลาดเคลื่อนที่ยินยอมได้ที่ร้อยละ 25 อัตราส่วนที่ว่านี้ยังถูกอ้างถึงในฐานะอัตราส่วนทองในหมู่แฟน
ผู้ที่ชื่นชอบ"เซ็ตไตเรียวอิกิ"ยังได้กำหนดระดับการประเมินเป็นตัวอักษรสำหรับอัตราส่วนที่แตกต่างกัน ตั้งแต่ระดับ E (เห็นส่วนของขามาก, กระโปรงยาวเกินไป) ถึงระดับ A (กระโปรงสั้น, ถุงเท้ายาว, เห็นส่วนของขาได้น้อย) ผู้ชื่นชอบบางคนได้คิดตั้งลักษณะของตัวละครระดับ S ขึ้นมาโดยมีเกณฑ์เพิ่มเติมขึ้นมาคือต้องมีทรงผมทวินเทลและเป็นซึนเดเระ
งาตาโปละมนเทียร
งาตาโปละมนเทียร (เนปาลภาษา: , "ṅātāpola", ; อักษรโรมัน: Nyātāpola) เป็นวิหารความสูงห้าระดับในใจกลางภักตปุระ ประเทศเนปาล ถือเป็นสิ่งปลูกสร้างทางศาสนาที่สูงที่สุดในเมือง และเป็นวิหารที่สูงที่ในในประเทศเนปาล สร้างขึ้นโดยดำริของกษัตริย์ภุปินทระ มัลละ สร้างเสร็จในเวลา 6 เดือน ระหว่างวันที่ 31 ธันวาคม 1701 ถึง 15 กรกฎาคม 1702 วิหารยังคงไม่ถล่มลงมาแม้จะผ่านแผ่นดินไหวมาหลายครั้ง รวมถึงเมื่อเดือนเมษายน 2015 ซึ่งเมืองได้รับผลกระทบอย่างหนัก
งาตาโปละเป็นที่รู้จักจากสถาปัตยกรรมที่ถือว่าเป็นหนึ่งในสองวิหารที่สูงห้าชั้นในหุบเขากาฐมาณฑุ ส่วนอีกที่คือกุมเภศวรในลลิตปุระ งาตาโปละ และวิหารพระไภรวะ รวมถึงอาคารโบราณอื่น ๆ รวมกันเป็นจัตุรัสตมารหี ("Tamārhi" square) ซึ่งเป็นศูนย์กลางทางวัฒนธรรมและสถานที่ท่องเที่ยวสำคัญของภักตปุระ ในปัจจุบันวิหารไม่ได้มีความสำคัญเชิงศาสนากับคนท้องถิ่นมากนัก แต่ยังคงสถานะความเป็นสัญลักษณ์ทางวัฒนธรรมของภักตปุระ ดังที่ปรากฏเป็นรูปในตราสัญลักษณ์ของหน่วยงานหรือองค์การรัฐบาลท้องถิ่นของภักตปุระ งาตาโปละมีความสูง 33 เมตร ถือเป็นศาสนสถานที่สูงที่สุดของเมือง นอกจากนี้จัตุรัสงาตาโปละยังเป็นจุดแบ่งเมืองภักตปุระออกเป็นสองส่วนหลัก คือ "ฐาเน" (Thané; ) กับ "โกนเห" (Konhé; )
ประตูทางเข้าวิหารจะเปิดแค่ปีละครั้งในเดือนกรกฎาคม เนื่องในโอกาสครบรอบการก่อตั้ง โดยชาว "อวาลา" ของคนเนวาร์ จะนำธงสามเหลี่ยมขึ้นปักบนยอดวิหาร และนักบวช "กรรมาจารยะ" จะประกอบพิธีบูชาเทพเจ้า เทวรูปองค์ประธานภายในวิหารไม่เปิดให้สาธารณชนเข้าชม และไม่เป็นที่ทราบกันว่าเทวรูปมีรูปลักษณะอย่างไร แต่เข้าใจกันว่าเป็นมาตาเทวีที่ทรงมีพลังตันตระแรงกล้า และแม้แต่ในเอกสารโบราณที่บันทึกการก่อสร้างวิหารยังไม่ปรากฏการเขียนถึงเทวรูปที่ประดิษฐานภายใน
เพลย์ (สายการบิน)
เพลย์  เป็นสายการบินต้นทุนต่ำสัญชาติไอซ์แลนด์ โดยมีสำนักงานอยู่ที่เรคยาวิก สายการบินให้บริการเครื่องบินตระกูลแอร์บัส เอ320นีโอจากท่าอากาศยานนานาชาติเคลฟลาวิค
ในปี ค.ศ. 2019 Arnar Már Magnússon และ Sveinn Ingi Steinþórsson ซึ่งเป็นอดีตผู้บริหารของว้าวแอร์ ได้ประกาศจัดตั้งสายการบินใหม่ในชื่อ "แวบแอร์" (WAB Air "We are back") โดยได้มีการตั้งเป้าหมายว่าจะให้บริการเครื่องบิน 6 ลำและจุดหมายปลายทางกว่า 14 เส้นทางในยุโรปและสหรัฐ และได้คาดการณ์ว่าจะให้บริการผู้โดยสารหนึ่งล้านคนภายในปีแรก สายการบินใหม่นี้ได้ขอใบอนุญาตเดินอากาศ (AOC) จากองค์การบริการการบินไอซ์แลนด์
ในเดือนพฤศจิกายน ค.ศ. 2019 แวบแอร์ได้เปลี่ยนชื่อเป็น เพลย์ และมีการเริ่มว่าจ้างเจ้าหน้าที่ปฏิบัติการ เริ่มแรกมีแผนที่จะเช่าแอร์บัส เอ321 ขนาด 200 ที่นั่ง โดยจะเริ่มให้บริการเที่ยวบิน 6 เส้นทางบินในยุโรปในช่วงฤดูหนาวของปี ค.ศ. 2019-2020 และลวดลายของเครื่องบินจะมีสีแดง ต่อมาก็มีแผนที่จะให้บริการเที่ยวบินไปยังจุดหมายปลายทางในอเมริกาเหนือ
เพลย์ให้บริการไปยัง 23 จุดหมายปลายทางในยุโรปและอเมริกาเหนือจากศูนย์กลางที่ท่าอากาศยานนานาชาติเคลฟลาวิค
ตำบลแจกดอน
แจกดอน  เป็นตำบลในอำเภอกลาง เทศมณฑลแบชอแกร์ด จังหวัดโฮร์โมซกอน ประเทศอิหร่าน แบ่งออกเป็น 38 หมู่บ้าน จากสำมะโน พ.ศ. 2549 หมู่บ้านนี้มีประชากร 8,078 คนใน 1,861 ครัวเรือน .
อำเภอกลาง (เทศมณฑลแบชอแกร์ด)
อำเภอกลางของเทศมณฑลแบชอแกร์ด  เป็นอำเภอในเทศมณฑลแบชอแกร์ด จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 9,322 คนใน 2,131 ครัวเรือน อำเภอนี้มีเมืองเพียงเมืองเดียวคือแซร์แดชท์ และมีตำบลเพียง 2 ตำบล คือ: ตำบลแจกดอน และตำบลแซร์แดชท์
ท่าอากาศยานเทนซิง-ฮิลลารี
ท่าอากาศยานเทนซิง-ฮิลลารี  หรือรู้จักในชื่อ ท่าอากาศยานลุกลา  เป็นท่าอากาศยานในประเทศและท่าอากาศยานที่สูง ตั้งอยู่ในเมืองลุกลา คุมบูปาซางลามู อำเภอโซลูคูมบู จังหวัดหมายเลข 1 ประเทศเนปาล เป็นที่รู้จักไปทั่วโลกในฐานะท่าอากาศยานที่อันตรายที่สุดในโลกเป็นเวลามากกว่า 20 ปี
ท่าอากาศยานเป็นที่นิยมเนื่องจากถือเป็นจุดเริ่มต้นของการไต่เขาไปยังค่ายเบสของเขาเอเวอร์เรสต์ ปัจจุบันท่าอากาศยานมีบริการเที่ยวบินวันละเที่ยวไปกลับตริภูวันในกาฐมาณฑุในเวลากลางวันหากสภาพอากาศดี ถึงแม้ระยะทางการบินของเที่ยวบินจะสั้น แต่ในลุกลามักฝนแม้ที่กาฐมาณฑุจะแดดสว่าง ลมแรง, เมฆทึบ และสภาพการมองเห็นที่เปลี่ยนแปร มักทำให้เที่ยวบินต้องถูกดีเลย์ หรือปิดท่าอากาศยานไปเลยชั่วคราว ท่าอากาศยานล้อมรอบด้วยรั้วโซ่เหล็ก และมีกองกำลังจากตำรวจติดอาวุธ กับ ตำรวจพลเรือน คอยตรวจตราตลอดเวลา
ท่าอากาศยานสร้างขึ้นในปี 1964 ภายใต้การควบคุมของเอดมันด์ ฮิลลารี ผู้เดิมทีตั้งใจจะสร้างท่าอากาศยานขึ้นบนพื้นที่ที่เป็นที่นาเรียบ ๆ แต่ชาวนาท้องถิ่นปฏิเสธไม่อยากขายที่นาให้ จึงจำต้องสร้างท่าอากาศยานตรงจุดที่อยู่ในปัจจุบัน ฮิลลารีซื้อที่ดินนี้จากขาวเชอร์ปาท้องถิ่นด้วยมูลค่า US$2,650 รวมถึงยังจ้างชาวเชอร์ปาท้องถิ่นมาช่วยก่อสร้างท่าอากาศยานด้วย ว่ากันว่าฮิลลารีพอใจแรงต้านทานของดินตรงรันเวย์ เขาจึงเลือกซื้อสุราท้องถิ่นไปให้กับชาวเชอร์ปาและร้องขอให้พวกเขาเต้นกระทืบเท้าบนรันเวย์ เพื่อให้ดินตรงนั้นเรียบและใข้งานเป็นรันเวย์ได้ รันเวย์นี้ไม่ถูกปูด้วยยางมะตอยจนถึงปี 2001
ท่าอากาศยานประกอบด้วยรันเวย์เดียว เป็นรันเวย์ปูยางมะตอย ซึ่งสามารถรองรับได้แค่เฮลิคอปเตอร์และอากาศยาน สโตล เช่น DHC-6 ทวินออตเตอร์, ดอร์เนียร์ 228, แอล-410 เทอร์โบเลต และ พีลาทัส พีซี-6 รันเวย์มีขนาด × และความชัน 11.7% ความสูงจากระดับน้ำทะเลของท่าอากาศยานอยู่ที่
นอกจากนี้ยังมีแอร์ไดนัสตีที่ให้บริการเฮลิคอปเตอร์โดยมีฮับอยู่ที่นี่
Tenzing-Hillary Airport
Lukla Airport
เออีดับเบิลยู ออล-แอตแลนติก แชมเปียนชิป
หอคอยเมรุ
ไบโอนิค
การกระจายอำนาจการปกครองในสหราชอาณาจักร
จุดหมายปลายทางของเพลย์ (สายการบิน)
หน้านี้คือรายชื่อจุดหมายปลายทางของเที่ยวบินต่าง ๆ ของสายการบินเพลย์
ภาษาไทเปา
อารามมูลเบข
อารามมูลเบข (; ทิเบต: མུལ་སྦེག་) เป็นหมู่อารามพุทธทิเบต (เกิมปา) จำนวนสองอาราม หลังหนึ่งเป็นของนิกายดรูกปา อีกหลังเป็นของนิกายเกลูก ตั้งอยู่ในคาร์กีล ลาดาข ประเทศอินเดีย ตั้งอยู่บนยอดสุดของเขา ราว 200 เมตร (656 ft) เหนือจากถนนใกล้สุด และมีทางเชื่อมต่อกับพระราชวังของราชากาโลนแห่งมูลเบข (Rajah kalon of Mulbekh) ที่ตั้งอยู่ด้านล่าง อารามสามารถเข้าถึงได้ผ่านทางเดินเท้าที่คดเคี้ยว ทอดยาวอยู่ด้านหลังของอาราม อารามตั้งอยู่ที่ความสูง 3,504 เมตรจากระดับน้ำทะเล ส่วนเมืองด้านล่างไปมีประชากรอยู่ที่ 5,730 คน
พระพุทธรูปชรามปา.
ราว 45 กิโลเมตรทางตะวันออกของเมืองคาร์กีลเป็นที่ตั้งของพระพุทธรูปชรามปา (Chamba Statue) ในหมู่บ้านมูลเบข แกะสลักเข้าไปในผาหิน ทางขวาของถนน แสดงภาพของพระศรีอาริยเมตไตรยพุทธเจ้า หันหน้าเข้าถนน บ้างว่ารูปปั้นนี้สร้างขึ้นในสมัยกุษาณ ส่วนนักวิชาการสมัยใหม่เชื่อว่าสร้างขึ้นในศตวรรษที่ 8 ท่อนล่างของพระพุทธรูปถูกบังด้วยวัดขนาดเล็กที่สร้างขึ้นในปี 1975
ใกล้กันยังพบจารึกโบราณเขียนด้วยอักษรขาโรสตี ใกล้กันยังเจอจารึกกฤษฎีกาให้กับคนท้องถิ่นเพื่อให้หยุดบูชายัญแะพ ดำริไว้โดยกษัตริย์พระนามว่า "ลเด" (King Lde) ผู้ปกครองลาดาขในสมัย ค.ศ. 1400 ชาวมูลเบขมองว่าคำสั่งนี้ยากเกินกว่าจะปฏิบัติตามได้ บนหินก้อนเดียวกันนี้จึงสามารถพบจารึกอีกกลุ่มหนึ่งเขียนว่าพระราชกฤษฎีกานี้ยากเกินกว่าจะปฏิบัติตามได้
พระศรีอาริย์
Mulbekh Monastery
อำเภอโจลเกเยชอฮ์ฮอเชม
อำเภอโจลเกเยชอฮ์ฮอเชม  เป็นอำเภอในเทศมณฑลแดลกอน จังหวัดซิสถานและบาลูจิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 22,644 คนใน 4,253 ครัวเรือน อำเภอนี้ไม่มีเมือง แต่มีตำบลเพียงตำบลเดียวคือตำบลโจลเกเยชอฮ์ฮอเชม
ทะเลสาบกาอินดี
ทะเลสาบกาอินดี (, "Qaiyñdy kölı"แปลว่า "ทะเลสาบต้นเบิร์ช" หรือ "ดินถล่ม"; ) เป็นทะเลสาบความยาว 400 เมตร ตั้งอยู่ในประเทศคาซักสถาน มีความลึกที่จุดลึกสุดอยู่ที่ 30 เมตร ทะเลสาบตั้งอยู่ 129 กิโลเมตร ห่างไปทางตะวันออกของนครอัลมาตี ที่ความสูง จากระดับน้ำทะเล ทะเลสาบตั้งอยู่ภายในอุทยานแห่งชาติหมู่ทะเลสาบกอลซาย ทะเลสาบเกิดจากดินถล่มหินปูน (limestone landslide) ครั้งใหญ่ที่เกิดจากเหตุแผ่นดินไหวในปี 1911 หินที่ถล่มไปปิดกั้นและทำให้เกิดแอ่งน้ำที่เต็มไปด้วยร้ำจากแม่น้ำบนภูเขา น้ำในทะเลสาบมีสีน้ำเงิน-เขียว เป็นผลจากสารประกอบในหินปูน
ภายในทะเบสาบเต็มไปด้วยลำต้นของ "Picea schrenkiana" ที่สูงขึ้นพ้นระดับน้ำในทะเบสาบ น้ำที่เย็นของทะเลสาบช่วยคงสภาพของลำต้นชองต้นไม้เหล่านี้ นอกจากนี้ยังเต็มไปด้วยตระไคร่และสิ่งมีชีวิตอื่นเติบโตบนลำต้น นอกจากนี้แล้ว ทะเลสาบยังเป็นที่รู้จักจากกิจกรรมดำน้ำแข็งและตกปลาเทราต์ในช่วงฤดูหนาว
Lake Kaindy
พริซิชันแอร์ เที่ยวบินที่ 494
พริซิชันแอร์ เที่ยวบินที่ 494 เป็นเที่ยวบินภายในประเทศของสายการบินพริซิชันแอร์ ที่ออกเดินทางจากดาร์-เอส-ซาลามไปยังบูโคบา ในวันที่ 6 พฤศจิกายน ค.ศ. 2022 เครื่องบินได้ตกลงสู่ทะเลสาบวิกตอเรียขณะลงจอดที่ท่าอากาศยานบูโคบา
เที่ยวบิน 494 ออกจากดาร์-เอส-ซาลามไปยังบูโคบา โดยมีจุดพักที่อึมวันซา เครื่องบินตกลงสู่ทะเลสาบวิกตอเรียประมาณ 08:50 น. ตามเวลาท้องถิ่น (05:50 GMT) ขณะพยายามลงจอดที่บูโคบา ภาพถ่ายและวิดีโอที่เผยแพร่บนโซเชียลมีเดียแสดงให้เห็นว่าเครื่องบินลำดังกล่าวจมอยู่ใต้น้ำเกือบทั้งหมด โดยมีเพียงหางที่มองเห็นได้เหนือแนวน้ำ ผู้รอดชีวิตจากอุบัติเหตุดังกล่าวระบุว่านักบินต้องเปลี่ยนเส้นทางเครื่องบินหลีกเลี่ยงสภาพอากาศที่แปรปรวน จาก 43 คนบนเรือ 19 คนเสียชีวิตรวมทั้งนักบินทั้งสอง
เครื่องบิน.
เครื่องบินที่เกิดเหตุคือเครื่องบินเอทีอาร์ 42-500 ทะเบียน 5H-PWF เครื่องบินลำนี้ใช้เครื่องยนต์แพรตแอนด์วิตนีย์แคนาดา พีดับเบิลยู100 โดยเครื่องบินมีอายุ 12.2 ปี ณ วันเกิดเหตุและถูกส่งมอบให้พริซิชันแอร์ในวันที่ 27 สิงหาคม ค.ศ. 2010
ผู้โดยสารและลูกเรือ.
บนเที่ยวบิน 494 มีผู้โดยสารทั้งหมด 39 คนและลูกเรืออีก 4 คน มีเด็กทารก 1 คน โดยส่วนใหญ่เป็นชาวแทนซาเนีย และยังมีบางส่วนเป็นชาวเคนยา รวมถึงนักบินผู้ช่วย
คัสซิม มาจาลีวา นายกรัฐมนตรีของแทนซาเนีย ได้กล่าวถึงการสืบสวนอย่างเต็มรูปแบบเพื่อหาสาเหตุของอุบัติเหตุต่อไป โดยการสืบสวนจะนำโดยองค์การบริหารการบินพลเรือนของประเทศแทนซาเนีย (TCAA) รวมถึงเจ้าหน้าที่สืบสวนของสำนักสอบสวนความปลอดภัยการบินพลเรือน (BEA) ของประเทศฝรั่งเศสและเจ้าหน้าที่เทคนิคของพริซิชันแอร์และเอทีอาร์
เทศมณฑลแดลกอน
แดลกอน  เป็นเทศมณฑลในจังหวัดซิสถานและบาลูจิสถาน ประเทศอิหร่าน โดยมีแกลมูร์ทีเป็นเมืองหลัก เทศมณฑลนี้แยกจากเทศมณฑลอีรอนแชฮร์ใน พ.ศ. 2550 จากสำมะโน พ.ศ. 2549 เทศมณฑลนี้มีประชากร 52,419 คนใน 9,894 ครัวเรือน เทศมณฑลนี้แบ่งออกเป็น 1 อำเภอคืออำเภอกลางและอำเภอโจลเกเยชอฮ์ฮอเชม
คินโนะคูนิมิซุโนะคูนิ
คินโนะคูนิมิซุโนะคูนิ  เป็นซีรีส์มังงะญี่ปุ่น ที่เขียนและวาดภาพประกอบโดย Nao Iwamoto ได้รับการตีพิมพ์ในนิตยสาร Flowers ของโชงากูกัง ตั้งแต่เดือนตุลาคม พ.ศ. 2557 ถึงเมษายน พ.ศ. 2559 มีการรวบรวมไว้เป็นเล่ม ("ทังโกบง") ได้รับการดัดแปลงเป็นซีรีส์อนิเมะภาพยนตร์โดยสตูดิโอแมดเฮาส์ มีกำหนดการฉายในเดือนมกราคม พ.ศ. 2566
Kin no Kuni Mizu no Kuni
แกลมูร์ที
แกลมูร์ที  เป็นนครและเมืองหลักในเทศมณฑลแดลกอน จังหวัดซิสถานและบาลูจิสถาน ประเทศอิหร่าน จากสำมะโน พ.ศ. 2549 นครนี้มีประชากร 2,999 คนใน 628 ครัวเรือน
อำเภอกลาง (เทศมณฑลแดลกอน)
อำเภอกลางของเทศมณฑลแดลกอน  เป็นอำเภอในเทศมณฑลแดลกอน จังหวัดซิสถานและบาลูจิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 29,775 คนใน 5,741 ครัวเรือน อำเภอนี้มีเมืองเพียงเมืองเดียวคือแกลมูร์ที และมีตำบลเพียง 2 ตำบลคือตำบลแดลกอนและตำบลฮูดียอน
น้องโล่สายแท็งก์ แกร่งเกินร้อย
น้องโล่สายแท็งก์ แกร่งเกินร้อย  เป็นซีรีส์ไลต์โนเวลญี่ปุ่น แนวสุขนาฏกรรม ที่เขียนโดย Yuumikan และวาดภาพประกอบโดย Koin เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในปี พ.ศ. 2559 ไลต์โนเวลถูกซื้อและไปพิมพ์ต่อโดยฟูจิมิโชโบ ภายใต้สำนักพิมพ์คาโดคาว่าบุ๊ก ซึ่งตีพิมพ์ไลต์โนเวลเล่มแรกในเดือนกันยายน พ.ศ. 2560 มังงะได้รับการดัดแปลงที่วาดภาพประกอบโดย Jiro Oimoto ได้รับการตีพิมพ์ในนิตยสารคาโดกาวะโชเต็ง ของคอมพ์เอซ ตั้งแต่เดือนพฤษภาคม พ.ศ. 2561 มีการรวบรวมไว้เป็นเล่ม ("ทังโกบง") ถึงเล่มที่ 6 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงค์ ซึ่งฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2563 ส่วนฤดูกาลที่ 2 มีการประกาศและมีกำหนดการฉายในเดือนมกราคม พ.ศ. 2566
Itai no wa Iya nano de Bōgyoryoku ni Kyokufuri Shitai to Omoimasu
Bofuri
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 7 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดชลบุรี
เขตการเลือกตั้งที่ 1 ประกอบด้วยอำเภอเมืองชลบุรี (เฉพาะตำบลเหมือง ตำบลแสนสุข ตำบลบ้านปึก ตำบลอ่างศิลา ตำบลเสม็ด ตำบลห้วยกะปิ ตำบลหนองข้างคอก ตำบลหนองรี และตำบลบ้านสวน)
เขตการเลือกตั้งที่ 2 ประกอบด้วยอำเภอพานทอง อำเภอเมืองชลบุรี (เฉพาะตำบลบางปลาสร้อย ตำบลมะขามหย่ง ตำบลบ้านโขด ตำบลบางทราย ตำบลหนองไม้แดง ตำบลคลองตำหรุ ตำบลดอนหัวฬ่อ ตำบลนาป่า และตำบลสำนักบก) และอำเภอบ้านบึง (เฉพาะตำบลหนองซ้ำซาก)
เขตการเลือกตั้งที่ 3 ประกอบด้วยอำเภอพนัสนิคม และกิ่งอำเภอเกาะจันทร์
เขตการเลือกตั้งที่ 4 ประกอบด้วยอำเภอบ่อทอง อำเภอหนองใหญ่ และอำเภอบ้านบึง (ยกเว้นตำบลหนองซ้ำซาก)
เขตการเลือกตั้งที่ 5 ประกอบด้วยอำเภอศรีราชา (ยกเว้นตำบลทุ่งสุขลา)
เขตการเลือกตั้งที่ 6 ประกอบด้วยอำเภอเกาะสีชัง อำเภอศรีราชา (เฉพาะตำบลทุ่งสุขลา) และอำเภอบางละมุง (ยกเว้นตำบลห้วยใหญ่ ตำบลโป่ง และตำบลเขาไม้แก้ว)
เขตการเลือกตั้งที่ 7 ประกอบด้วยอำเภอสัตหีบ และอำเภอบางละมุง (เฉพาะตำบลห้วยใหญ่ ตำบลโป่ง และตำบลเขาไม้แก้ว)
นางแตงอ่อน
นางแตงอ่อน เป็นวรรณกรรมพื้นบ้านของไทยจัดอยู่ในชาดกนอกนิบาต ปรากฏอยู่ในทุกภาคของประเทศไทยโดยเฉพาะภาคเหนือและภาคอีสาน รวมถึงปรากฏอยู่ในประเทศลาวซึ่งสันนิษฐานว่าแต่งขึ้นสมัยอาณาจักรล้านช้าง ส่วนในกัมพูชามีนิทานพื้นบ้านจังหวัดสตึงแตรงเรื่อง "เนียะตามเหสักข์" ที่ผูกเรื่องเข้ากับนิทานพื้นบ้านนางแตงอ่อน เดิมเรียก "เชียงแตง" ได้รับอิทธิพลจากล้านช้างเพราะจังหวัดสตึงแตรงเคยเป็นส่วนหนึ่งของอาณาจักรล้านช้างมาก่อน
วรรณกรรมกล่าวถึงสุริยงญาณซึ่งเป็นพระโพธิสัตว์ที่ลงมาจุติเป็นบุตรของท้าวมหาวงศ์และนางแตงอ่อน แต่ด้วยวิบากกรรมของนางแตงอ่อน เมื่อท้าวมหาวงศ์ออกไปคล้องช้าง นางไวยกาและอำมาตย์แสนเมืองร่วมกันวางแผนนำลูกจระเข้มาสับเปลี่ยนกับลูกของนางแตงอ่อน เพื่อให้เข้าใจผิดจึงโดนขับไล่ออกจากเมืองแล้วเอาลูกของนางใส่ไหไปฝังไห แต่นางเทพอินทิราสุชาดาหยั่งเห็นด้วยทิพจักษุ แล้วได้นำมาเลี้ยงดูพร้อมเนรมิตให้ที่อยู่ ต่อมายักษ์หัตถจักรได้ลักพาตัวนางแตงอ่อนที่ไปบวชเป็นชีอยู่ในป่า เมื่อสุริยงญาณเติบใหญ่เรียนวิชาอาคมจนแก่กล้า จึงออกตามหามารดาแและได้รบชนะยักษ์หัตถจักรในที่สุด
มีการนำเรื่องนางแตงอ่อนไปวาดเป็นภาพจิตรกรรมฝาผนังที่วิหารวัดบวกครกหลวง จังหวัดเชียงใหม่
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก  เป็นซีรีส์ไลต์โนเวลญี่ปุ่น ที่เขียนโดย Roy และวาดภาพประกอบโดย Ririnra เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในเดือนมกราคม พ.ศ. 2557 ต่อมาซีรีส์นี้ถูกซื้อโดยฮอบบี้เจแปน และตีพิมพ์ถึงเล่มที่ 11 ในเดือนกันยายน พ.ศ. 2560 ภายใต้สำนักพิมพ์ HJ Novels มังงะได้รับการดัดแปลงที่วาดภาพประกอบโดย Ranran ได้รับการตีพิมพ์ในนิตยสารออนไลน์ "Manga UP!" ของสแควร์เอนิกซ์ ตั้งแต่เดือนพฤศจิกายน พ.ศ. 2560 มีการรวบรวมไว้เป็นเล่ม ("ทังโกบง") ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอมาโฮฟิล์ม ซึ่งฤดูกาลแรกออกอากาศตั้งแต่เดือนตุลาคมถึงธันวาคม พ.ศ. 2563 ส่วนฤดูกาลที่ 2 มีการประกาศและมีกำหนดการฉายในเดือนมกราคม พ.ศ. 2566
Kami-tachi ni Hirowareta Otoko
By the Grace of the Gods
พรรคสมาชวาที
พรรคสมาชวาที (อักษรโรมัน: Samajwadi, SP; แปล: "พรรคสังคมนิยม") เป็นพรรคการเมืองสังคมนิยมในประเทศอินเดีย มีสำนักงานใหญ่อยู่ที่นิวเดลี มีฐานเสียงส่วนมากอยู่ในรัฐอุตตรประเทศเป็นหลัก พรรคมีอุดมการณ์ฆราวาสนิยมและประชาธิปไตย เชื่อมั่นในการสร้างสังคมสังคมนิยม ทำงานบนพื้นฐานของความเท่าเทียม ในปี 2022 พรรคได้ที่นั่ง 32.06% ในสภานิติบัญญัติรัฐอุตตรประเทศ ซึ่งเป็นครั้งที่สูงสุดของพรรค
พรรคสมาชวาทีเป็นหนึ่งในพรรคภูมิภาคที่แยกตัวออกมาจากชนตาดาล พรรคก่อตั้งขึ้นโดยมุลายัม สิงห์ ยาทวะ ในปี 1992 ไม่กี่เดือนก่อนเกิดเหตุทำลายมัสยิดบาบรี ว่ากันว่าพรรคมีบทบาทมากในการป้องกันความรุนแรงที่เกิดขึ้นในรัฐหลังเหตุการณ์ที่มัสยิดบาบรี
Samajwadi Party
การประท้วงที่สะพานซี่ตง ปักกิ่ง
การประท้วงที่สะพานซี่ตง  เป็นการประท้วงทางการเมืองในประเทศจีนในช่วงก่อนมีการประชุมใหญ่พรรคคอมมิวนิสต์จีนครั้งที่ 20 การประท้วงเริ่มต้นในเช้าวันที่ 13 ตุลาคม 2022 ผู้ประท้วงจำนวนหนึ่งคนประท้วงต่อต้านเลขาธิการพรรคคอมมิวนิสต์จีน สี จิ้นผิง โดยประท้วงในประเด็นของลัทธิบูชาบุคคล, ระบอบเผด็จการ, การละเมิดสิทธิมนุษยชน, การเซนเซอร์ในประเทศ, การพยายามเป็นประธานาธิบดีตลอดชีวิต และการใช้นโยบายโควิดเป็นศูนย์ การประท้วงประกอบด้วยการแขวนป้ายผ้าและการเผายางบน  ในอำเภอไห่เดี้ยน ปักกิ่ง
ไม่เป็นที่ทราบเลยว่าผู้ประท้วงเป็นใคร แต่ในสื่อนิยมเรียกขานเขาว่าเป็น "บริดจ์แมน" (Bridge Man) ตาม "แทงค์แมน" (Tank Man)
ในยุค 2000s ประเทศจีนมีการประท้วงในประเทศบ่อยครั้ง ประมาณการณ์ไว้ที่ประมาณ 180,000 ครั้งในปี 2010 ตามข้อมูของศาสตราจารย์ด้านสังคมวิทยาจากมหาวิทยาลัยซิงหัว Sun Liping
การประท้วงต่อต้านสี จิ้นผิง และนโยบายของเขา ถือว่าพบได้ยากมาก เนื่องจากเป็นการประท้วงในไม่กี่วันก่อนการประชุมใหญ่ของพรรคคอมมิวนิสต์จีน ซึ่งถือเป็นช่วงที่เจ้าหน้าที่ของรัฐจะกวดขันการประท้วงเป็นพิเศษ เป็นที่คาดการณ์กันไว้แล้วว่าสี จิ้นผิง จะขึ้นดำรงตำแหน่งต่อเป็นวาระที่สาม ในการประชุมใหญ่พรรคครั้งนี้
ตำบลฮูดียอน
ฮูดียอน  เป็นตำบลในอำเภอกลาง เทศมณฑลแดลกอน จังหวัดซิสถานและบาลูจิสถาน ประเทศอิหร่าน แบ่งออกเป็น 29 หมู่บ้าน จากสำมะโน พ.ศ. 2549 ตำบลนี้มีประชากร 3,708 คนใน 750 ครัวเรือน
งานพระราชพิธีถวายพระเพลิงพระบรมศพพระบาทสมเด็จพระปกเกล้าเจ้าอยู่หัว
Beijing Sitong Bridge protest
ตำบลแดลกอน
แดลกอน  เป็นตำบลในอำเภอกลาง เทศมณฑลแดลกอน จังหวัดซิสถานและบาลูจิสถาน ประเทศอิหร่าน แบ่งออกเป็น 59 หมู่บ้าน จากสำมะโน พ.ศ. 2549 นครนี้มีประชากร 23,068 คนใน 4,263 ครัวเรือน
เจือง หมี ลาน
เจือง หมี ลาน (; หรือที่รู้จักในชื่อ เจือง หม่วย, ) เป็นนักธุรกิจและมหาเศรษฐีชาวเวียดนามเชื้อสายจีน เป็นผู้ก่อตั้งและประธานกรรมการของกลุ่มบริษัทมหาชน หวั่น ถิ่ญ ฟ้าต  ครอบครัวของเจือง หมี ลาน เป็นหนึ่งในตระกูลที่ร่ำรวยที่สุดในเวียดนาม เธอมีสามีคือจู ลาป เคย์  ซึ่งเป็นผู้ประกอบการด้านอสังหาริมทรัพย์ในฮ่องกง
ในปี พ.ศ. 2535 เจือง หมี ลาน ได้ก่อตั้งบริษัทหวั่น ถิ่ญ ฟ้าต จำกัด ซึ่งประกอบการด้านพาณิชยกรรมรวมทั้งธุรกิจร้านอาหารและโรงแรม หลังจากนั้นหวั่น ถิ่ญ ฟ้าต ได้ขยายไปสู่ธุรกิจอสังหาริมทรัพย์ ในปี พ.ศ. 2550 ได้มีการจัดตั้งกลุ่มบริษัทหวั่น ถิ่ญ ฟ้าต จำกัด (VTP Group Holdings) โดยมีทุนจดทะเบียน 6,000 พันล้านด่ง โดยเจือง หมี ลาน ถือหุ้นร้อยละ 80
เรื่องอื้อฉาว.
ข้อกล่าวหาติดสินบนฝั่ม กวี๊ เหงาะ.
ในการพิจารณาคดีของเซือง ตึ จ่อง  เมื่อต้นปี พ.ศ. 2557 เซือง จี๊ สุง  ในฐานะพยานอ้างว่าได้รับเงิน 2 หมื่นล้านด่ง (1 ล้านดอลลาร์สหรัฐ) จากเจือง หมี ลาน เพื่อโอนให้แก่พลโทอาวุโส ฝั่ม กวี๊ เหงาะ  รัฐมนตรีช่วยว่าการกระทรวงความมั่นคงสาธารณะซึ่งมีส่วนร่วมในการให้สินบนสำหรับการแปลงหน้าที่และการใช้พื้นที่ที่ดินของท่าเรือหญ่าส่ง-คั้ญโห่ย (, เขต 4 นครโฮจิมินห์) หลังจากการย้ายท่าเรือไซ่ง่อน
มีชื่ออยู่ในเอกสารปานามา.